༄༅། །ཚེ་སྒྲུབ་ཀྱི་མན་ངག་ཟབ་མོ་བཞུགས་ལགས་སོ། །སེམས་ཅན་ཐམས་ཅད་ཀྱི་་
དོན་དུ་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་ཚེ་དཔག་ཏུ་མེད་པའི་བསྒོམ་་་
བཟླས་ལ་འཇུག་པར་བགྱིའོ། །ཨོཾ་སྭ་བྷ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷ྅ཧཾ། སྟོང་་་་་་
པའི་ངང་ལས་རང་གི་གནས་ཁང་ནུབ་ཕྱོགས་བདེ་བ་ཅན་གྱི་ཞིང་ཁམས་སུ་གྱུར་པའི་་་་
མདུན་དུ། རིན་པོ་ཆེའི་ཁྲི་སྣ་ཚོགས་པདྨ་དང་ཟླ་བའི་སྟེང་དུ་སྐད་ཅིག་གིས་རྒྱལ་བ་ཚེ་་་་་
དཔག་ཏུ་མེད་པ་སྐུ་མདོག་དམར་པོ་ཞལ་གཅིག་ཕྱག་གཉིས་མཉམ་གཞག་གི་ཕྱག་རྒྱ་་་་
མཛད་པའི་སྟེང་དུ་འཆི་མེད་ཡེ་ཤེས་ཀྱི་བདུད་རྩིས་གང་བའི་ལྷུང་བཟེད་འཛིན་པ། དབུ་
གཙུག་ཏོར་དང་བཅས་ཤིང་ཚངས་པར་སྤྱོད་པའི་ཆ་ལུགས་འཛིན་པ། ཞལ་འཛུམ་བག་་་
དང་ལྡན་པའི་འོད་ཟེར་གྱིས་བརྒྱན་པ། ན་བཟའ་ཆོས་གོས་ངུར་སྨྲིག་དང་བཅས་ཤིང༌།
ཞབས་རྡོ་རྗེའི་སྐྱིལ་ཀྲུང་གིས་བཞུགས་པ། དེའི་མཐའ་སྐོར་དུ་བླ་མ་བརྒྱུད་པ།
སངས་རྒྱས་བྱང་ཆུབ་སེམས་དཔའི་ཚོགས་ཀྱིས་བསྐོར་ཞིང་མངོན་སུམ་བཞིན་དུ་བཞུགས་་་
པ༑ འཇིག་རྟེན་འདྲེན་པའི་སོགས། ཨོཾ་སརྦ་ཏ་ཐཱ་ག་ཏ་ཨཱརྱ་ཨ་པ་རི་མི་ཏཱ་ཨངཿཧཱུྃ་་་་་
སོགས༑ དཀོན་མཆོག་གསུམ་ལ་བདག་སྐྱབས་འཆི། །སོགས། བཅོམ་ལྡན་
འདས་རྒྱལ་བ་ཚེ་དཔག་ཏུ་མེད་པས་བདག་ལ་འཆི་མེད་ཚེའི་དངོས་གྲུབ་མ་ལུས་པ་སྩལ་དུ་
326

གསོལ༑ ལན་གསུམ། བཅོམ་ལྡན་འདས་ཀྱི་ཕྱག་གི་མཐིལ་གྱི་ལྷུང་བཟེད་ལས་འོད་་
ཟེར་དཔག་ཏུ་མེད་པ་འཕྲོས། ཕྱོགས་བཅུའི་སངས་རྒྱས། བྱང་ཆུབ་སེམས་དཔའ།
ལྷ་དང་མིའི་བྲམ་ཟེ་དང༌། དྲང་སྲོང་ཚེའི་རིག་པ་འཛིན་པ་རྣམས་ཀྱི་ཐུགས་ཀ་ནས་འཆི་་་
མེད་ཡེ་ཤེས་ཀྱི་བདུད་རྩིའི་ཆུ་རྒྱུན་དཔག་ཏུ་མེད་པ་སྤྱན་དྲངས། ཕྱག་གི་མཐིལ་གྱི་ལྷུང་་
བཟེད་ཀྱི་ནང་གི་བདུད་རྩི་ལ་ཐིམ་པས་འཆི་མེད་བདུད་རྩིའི་རྒྱུན་དུ་གྱུར་པར་བསམ།
དེ་ནས་རང་གི་སྣ་བུག་གཉིས་ནས་རླུང་ཕྱིར་བཏང་བ་ལྷུང་བཟེད་ལ་རེག་པས་རླུང་དེ་འོད་་་་
ཟེར་ལྔའི་རྒྱུན་ལམ་དུ་གྱུར་པར་བསམ། ཡང་རང་གི་རླུང་ཕྱིར་གཏང་། སླར་ནང་དུ་་་
བརྔུབས་པས་ལྷུང་བཟེད་ཀྱི་ནང་གི་བདུད་རྩི་སྤྱན་དྲངས། སྣ་སྒོ་གཉིས་ནས་ཞུགས།
ལུས་ཀྱི་ནང་ཐམས་ཅད་མེར་གྱིས་ཁེངས་པར་བསམ་པ་ལན་བདུན་ནམ། གསུམ་བྱ།
དེ་ནས་མཐར་བཅོམ་ལྡན་འདས་ཀྱི་སྐུ་ལ་ཤེས་པ་གཏད་ལ། ཨོཾ་ཨ་མཱ་ར་ཎི་ཛི་ཝནྟི་ཡེ་་་་་
སྭཱ་ཧཱ། ལྔ་བརྒྱ་བཟླ། མཐར་སྔར་བཞིན་གསོལ་བ་གདབ། བཅོམ་ལྡན་འདས་རང་
ལ་ཐིམ་པའམ། མི་དམིགས་པར་བསམ་པ་གང་རུང་བྱས་ནས། དགེ་བ་འདི་ཡིས་་་་་་་
མྱུར་དུ་བདག །ཚེ་དཔག་མེད་མགོན་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་་་
པ༑ །དེ་ཡི་ས་ལ་འགོད་པར་ཤོག །ཅེས་སོགས་བསྔོ་བ་དང་སྨོན་ལམ་བྱ། །དགེ་་་་
ལེགས་བསམ་འགྲུབ་ལ་གནང་ངོ། །རྡོ་རྗེ་འཆང་ཀུན་དགའ་བཟང་པོས་མཛད་པའོ།།